Adri. – Johan Crous Skrywer / Author.
ISBN 978-0-620-66644-2 (epub)
ISBN 978-0-620-67359-4 (mobi)
Sy word mettertyd in die bestuurspos aangestel by Meyer Industries en sy werk nou saam met hom, maar van romantiese vooruitsigte is daar geen sprake nie. Hy wil ook nie met haar praat dat sy kan verduidelik nie. Haar vriendinne gee haar raad, maar sy maak geen vordering nie. Haar vriendinne staan haar by met raad.Sal sy hom kan oortuig van haar liefde?
Hierdie is my tweede boek wat ek lees van dieselfde skrywer.
Hierdie boek is 'n lang boek, propvol gebeure. Die skrywer beskryf die liede wat Adri het vir Morné en haar berou dat sy hom destyds afgejak het.
Morné se liefde word beskryf, maar sy huiwering om weer seer te kry hou hom terug. Adri se vriendinne is ook syne en hulle gee hom raad om koel te wees teenoor haar. Adri se hunkering, seerkry en berou word redelik goed weerspieël. Haar vrees dat sy hom kan verloor maak haar 'n geloofwaardige karakter.
Na sy hom onwetend weer aanstoot gee is hy dalk vir haar verlore. Morné se trane en stryd word ook goed beskryf.
Die skrywer het sy huiswerk gedoen ten opsigte van lugvaart en die bymekaar bring van alles op die einde maak hierdie 'n lekker leesgenot wat my tone laat omkrul. Die boek is skoon en die karakters praat soos ons praat. Welgedaan Johan.
'n Meesterstuk uit hierdie skrywer se pen. Hierdie boek is 'n boek wat my hart geroer het. Twee verliefdes wat mekaar liefhet en eers na tien jaar weer voor mekaar te staan kom. Die boekie beskryf hul stryd, hul seerkry, hul vrese en hul hoop. Hul vriende rondom hulle kry net so swaar en gee hulle raad. Die skrywer slaag om die leser in 'n rigting te beweeg, net om teen die einde alles bymekaar te bring en die boek af te sluit met 'n vir ewige en gelukkige einde.
Die skrywer beskryf situasies meesterlik. Hy beskryf selfs die sosiale media wat so gewild is. Ek beveel dit met graagte aan.